മുഖ്‌താർ ഉദരംപൊയിൽ

മലയാളത്തിലെ ഒരു കഥാകൃത്തും നോവലിസ്റ്റും ചിത്രകാരനും പത്രപ്രവർത്തകനുമാണ് മുഖ്താർ ഉദരംപൊയിൽ (Mukthar Udarampoyil). കിഴക്കൻ ഏറനാടൻ ജീവിതവും സംസ്‌കാരവും തനിമ ചോരാതെ സാഹിത്യത്തിലേക്ക് ആവാഹിക്കുന്നതിൽ ഇദ്ദേഹം ശ്രദ്ധേയനാണ്.

 ജീവിതരേഖ 
മലപ്പുറം ജില്ലയിലെ കാളികാവ് സ്വദേശിയാണ്. മുസ്ലിയാരകത്ത് അബ്ദുൽ ഗഫൂറിന്റെയും മാട്ടായി മൈമൂനയുടെയും മകൻ. കോഴിക്കോട് യൂണിവേഴ്സൽ ആർട്സിൽ നിന്ന് ചിത്രകലാ പരിശീലനം നേടി. വിവിധ ആനുകാലികങ്ങളിൽ എഴുത്തുകാരനായും ചിത്രകാരനായും സജീവമായി പ്രവർത്തിക്കുന്നു.  2025 ജനുവരിയിൽ മലപ്പുറത്ത് നടന്ന മ: ലവ്, ലഗസി, ലിറ്ററേച്ചർ (MA: Love, Legacy, Literature) എന്ന ലിറ്ററേച്ചർ ഫെസ്റ്റിവലിന്റെ ക്യൂറേറ്റർമാരിൽ ഒരാളായിരുന്നു.  വയനാട് ലിറ്ററേച്ചർ ഫെസ്റ്റിവൽ ഉൾപ്പെടെയുള്ള വേദികളിലും സജീവ സാന്നിധ്യമാണ്. 

 രചനാശൈലി 
കഥ വരയ്ക്കുകയും ചിത്രം എഴുതുകയും ചെയ്യുന്ന വേറിട്ട രചനാകൗശലമാണ് മുഖ്താറിന്റേത്. ചിത്രകലയിൽ കടുത്ത നിറങ്ങളുടെ ധാരാളിത്തവും നിഗൂഢതയും നിറഞ്ഞ സവിശേഷമായ ഒരു ശൈലി ഇദ്ദേഹം പിന്തുടരുന്നു. 

 കൃതികൾ 

 നോവൽ 

 പുഴക്കുട്ടി (മാതൃഭൂമി ബുക്സ്) - ഏറനാടൻ മലയാളത്തിന്റെ പശ്ചാത്തലത്തിൽ എഴുതപ്പെട്ട നോവൽ. 

 കഥാസമാഹാരങ്ങൾ 

 ഉസ്താദ് എംബാപ്പെ (ബുക്പ്ലസ്) - 
 കള്ളരാമൻ (മാൻകൈൻഡ് പബ്ലിക്കേഷൻസ്) 

 ഓർമ്മ/അനുഭവം 

 വിശപ്പാണ് സത്യം (യുവത ബുക്സ്/ബുക്കഫെ) 

 ബാലസാഹിത്യം 

 ജിന്നുകുന്നിലെ മാന്ത്രികൻ (യുവത ബുക്സ്) 

 കുടുംബം 
ഭാര്യ എം.പി. ഹസീന. മക്കൾ: നശ്‌വ മുഖ്താർ, നിഷിൻ മുഖ്താർ, നിഹ മുഖ്താർ, നഷ മുഖ്താർ.

 പുറത്തേക്കുള്ള കണ്ണികൾ 

 ഉസ്താദ് എംബാപ്പെ - പുസ്തക നിരൂപണം (മീഡിയവൺ)
 പുഴക്കുട്ടി - റിഹാൻ റാഷിദ് എഴുതിയ നിരൂപണം
 മുഖ്താർ ഉദരംപൊയിലിന്റെ ലേഖനങ്ങൾ (ആത്മ ഓൺലൈൻ)

 അവലംബങ്ങൾ 

വർഗ്ഗം:മലയാളം നോവലെഴുത്തുകാർ